钦定古今图书集成/明伦汇编/闺媛典/第046卷 > 赵昂发妻雍氏
## 钦定古今图书集成/明伦汇编/闺媛典/第046卷 > 赵昂发妻雍氏

按《贵池县志》：雍氏，本县令赵昂发妻也。昂发通判池
州，元兵南下，池之守臣已遁，赵摄府事。至元十二年
正月，城陷，赵与雍氏诀，氏曰：“吾独不能相从于地下
乎？”赵喜，大书曰：“国不可背，城不可降，夫妻俱死，节义
成双。”遂俱自经于州治之后堂。大丞相伯颜入见而
义之，命以礼瘗于永明寺之侧。